wickkiey/tamil-wikipedia-chunked huggingface dataset:
# நாணயவியல்

**நாணயவியல்** (Numismatics) என்பது, எல்லா வகைகளிலுமான நாணயம், அதன் வரலாறு முதலியன தொடர்பான அறிவியல் சார்ந்த துறையாகும். இது பெரும்பாலும், நாணயம் பற்றிய ஆய்வு, நாணயச் சேகரிப்புப் போன்றவை தொடர்பிலேயே பரவலாக அறியப்பட்டிருந்தாலும், பணக் கொடுக்கல் வாங்கல் ஊடகங்கள் சம்பந்தமான விரிவான ஆய்வுகளையும் இத்துறை உள்ளடக்குகிறது. அமைப்பு சார்ந்த பண முறைமை இல்லாத நிலையில், பழைய காலத்திலும், சில இடங்களில் இன்றும்கூட மக்கள் பண்டமாற்று முறைகளைக் கடைப்பிடிக்கிறார்கள். இதற்காக, உள்ளூரில் காணப்படும், உள்ளார்ந்த பெறுமதியைக் கொண்ட பொருட்களைப் பயன்படுத்துகிறார்கள். கிர்கிஸ் மக்கள், குதிரைகளைப் பொருட்கள் வாங்குவதற்கான நாணய அலகாகப் பயன்படுத்தினார்கள். சிறிய நாணய அலகுகளுக்கு ஆட்டுத்தோல் பயன்பட்டது. ஆட்டுத்தோல் நாணவியல் ஆய்வுக்குச் சிலவேளை பயன்படக்கூடும். ஆனால், குதிரைகள் நாணயவியலில் ஆராயப்படுவதில்லை. பல விதமான பொருட்கள், நாணயங்களாகப் பயன்பட்டிருக்கின்றன. சிப்பிகள், விலையுயர்ந்த உலோகங்கள், பெறுமதி வாய்ந்த இரத்தினக் கற்கள் என்பவை இவற்றுட் சில.  
தற்காலத்தில், பெரும்பாலான கொடுக்கல் வாங்கல்கள் உள்ளார்ந்த, சீர்தரப்படுத்தப்பட்ட அல்லது கடன் பெறுமானங்கள் மூலமாகவே நடைபெறுகின்றன. நாணயவியல் பெறுமானம் என்பது, சட்டமுறையிலான பெறுமானத்திலும் கூடுதலாக இருக்கக்கூடிய பணப் பெறுமானம் எனலாம். இது *சேகரிப்பாளர் பெறுமானம்* என்றும் வழங்கப்படுவதுண்டு.  
பணத்தின் பயன்பாடு மற்றும் அதன் வளர்ச்சி தொடர்பான ஆய்வு அதன் பௌதீக உள்ளடக்கம் தொடர்பான நாணயவியலிலிருந்து வேறுபட்டது. ஆனாலும் இவை இரண்டும் ஒன்றுக்கொன்று தொடர்புபட்டவை ஆகும்.
# நாணயவியல்

## நாணயவியலின் வரலாறு

நாணயச் சேகரிப்பு, பண்டைக் காலம் முதலே இருந்து வருகின்ற ஒன்றாகும். ரோமப் பேரரசர்களும், நாணயச் சேகரிப்பாளராக இருந்திருக்கிறார்கள். இது *அரசர்களின் பொழுதுபோக்கு* எனவும் அழைக்கப்பட்டது. நாணயவியல், மத்தியகால இறுதியிலும், மறுமலர்ச்சிக் காலத் தொடக்கத்திலும், உச்ச நிலையில் இருந்தது. இக் காலத்தில் பண்டைக்கால நாணயங்கள் சேகரிப்பது, ஐரோப்பிய அரச குடும்பத்தவர் மத்தியிலும், பிரபுக்கள் மத்தியிலும் காணப்பட்டது. ரோமப் பேரரசர்களான அகஸ்ட்டஸ், ஜூலியஸ் போன்றோர் கிரேக்க நாணயங்களைச் சேகரித்து வந்ததாகத் தெரிகின்றது. மேலும், இத்தாலியக் கவிஞன் பெட்ராக் (Petrarch), ரோமப் பேரரசன் மாக்சிமிலியன், பிரான்சின் லூயிஸ் XIV, ஹென்றி IV ஆகியோர் குறிப்பிடத்தக்க நாணயச் சேகரிப்பாளர்கள் ஆவர்.  
19 ஆம் நூற்றாண்டு நாடுகள் வாரியான சேகரிப்புக்களின் வளர்ச்சி, விபரப்பட்டியல்களின் வெளியீடு என்பவற்றுக்குச் சிறப்பான காலமாக இருந்தது.
# நாணயவியல்

## வரலாற்றில் முக்கியத்துவம்

ஒரு பிரதேசத்தின் வரலாறு தொடர்பான தகவல்களைக் கண்டறிவதில் நாணயங்கள் பெரும்பங்கு வகிக்கின்றன . நாணயத்தை ஆக்கும் உலோகம், நாணயம் வெளியிடப்பட்ட ஆண்டு, அதனை வெளியிட்ட அரசு மற்றும் நாணயத்தில் காணப்படும் கலையம்சங்கள் போன்றவை நாணயவியலிலும் வரலாற்றுத் துறையிலும் பெருந்தாக்கத்தை ஏற்படுத்துவன. உதாரனமாக நாணயத்தை ஆக்கிய உலோகத்தின் மூலம் நாணயத்தை வெளியிட்ட அரசின் பொருளாதார நிலமையைக் கண்டறிய முடியும். சந்திரகுப்தன் காலத்தில் வெளிவந்த தங்க நாணயங்கள் அக்காலத்தின் பொருளாதார இஸ்திரத்தன்மையையும் ஸ்கந்தகுப்தனின் காலத்தில் வெளிவந்த தங்க முலாமிடப்பட்ட செப்பு நாணயங்கள் அக்காலத்தின் பொருளாதார வீழ்ச்சியையும் எடுத்துரைக்கின்றன.
# நாணயவியல்

## மேலும் பார்க்க

- [[:
# நாணயச் சேகரிப்பு

நாணயத்தை அதன் பெறுமானம் கருதிச் சேமிக்கும் வழக்கம் நாணயம் உருவான காலத்திலேயே தோன்றிவிட்டதாகக் கருதலாம். ஆனால், **நாணயச் சேகரிப்பு** என்பதை ஒரு கலையாகக் கருதிச் சேகரிக்கத் தொடங்கியது பிற்காலத்திலேயே ஆகும். *அரசர்களின் பொழுதுபோக்கு* எனப்பட்ட நாணயச் சேகரிப்பின் புதிய வடிவம் 14 ஆம் நூற்றாண்டிலேயே தொடங்கியது. ரோமப் பேரரசர்களின் நாணயச் சேகரிப்புப் பற்றிய குறிப்புகள் காணப்பட்டாலும், அவர்கள் இவை பற்றிய ஆய்வை மேற்கொண்டிருந்தனரா அல்லது வெறுமனே சேமித்து வைத்தார்களா என்பது பற்றித் தெளிவாகத் தெரியவில்லை.
# நாணயச் சேகரிப்பு

## நாணயச் சேகரிப்பின் சிறப்பியல்புகள்

நாணயச் சேகரிப்பு பெரும்பாலும், நடப்பில் உள்ள நாணயங்கள் கிடைக்கும் போது சேமித்து வைப்பதுடன் தொடங்குகின்றது. இவை, வெளிநாட்டுப் பயணங்களின் பின்னர் மீந்தவையாகவோ, சுற்றோட்டத்தில் இருந்த பழைய நாணயம் ஒன்றாகவோ இருக்கக்கூடும். பொதுவாக இத்தகைய பல சந்தர்ப்பங்கள் நாணயங்கள் மீது ஆர்வத்தை உண்டாக்குகின்றன. இவ்வார்வம் காலப்போக்கில் அதிகரிக்கும்போது, வெறுமனே புதிய நாணய மாதிரிகளுக்காகக் காத்திருப்பது மட்டும் போதாது. புதுப்புது நாணயங்களைத் தேடிச் சேகரிக்க வேண்டியிருக்கும்.  
பொதுவாக, கிடைக்கக்கூடிய எல்லா வகையான நாணயங்களிலும் சிலவற்றை மட்டும் சேகரிக்கலாம் அல்லது ஒரு குறிப்பிட்ட வகையான நாணயங்களில் வெளியிடப்பட்ட எல்லாவற்றையுமே சேகரிக்க முயலலாம். முதல் வகைச் சேகரிப்பில் முழுமையான சேகரிப்பு என்பது அடைய முடியாத ஒன்று எனலாம். ஆனால், இரண்டாவது வகையில் சேகரிப்புக்காக எல்லையை வரையறை செய்வதன் மூலம் சேகரிப்பை முழுமை ஆக்குவதற்கான சாத்தியங்கள் கூடுதலாக இருக்கும். எடுத்துக்காட்டாக, லூயிஸ் எலியாஸ்பர்க் (Louis Eliasberg) அமெரிக்க ஐக்கிய நாடுகளால் வெளியிடப்பட்ட எல்லா நாணயங்களையும் சேகரிப்பதில் வெற்றி பெற்றார். ஆனால், உலகில் இவர் மட்டுமே இவ்வாறான ஒரு முழுமையான சேகரிப்பைச் செய்ய முடிந்துள்ளது.  
இவ்வாறு நோக்கை வரையறை செய்வதில் பல முறைகள் கையாளப்படுகின்றன. ஒரு நாட்டில் வெளியிடப்பட்ட முழு நாணயங்களையும் சேகரித்தல், ஒரு நாட்டின் குறிப்பிட்ட காலப்பகுதியைச் சேர்ந்த நாணயங்களைச் சேகரித்தல், தவறுள்ள நாணயங்களைச் சேகரித்தல், எனப் பல வழிகளில் சேகரிப்புப் பரப்பை வரையறுக்க முடியும். சேகரிப்பாளர்கள் தங்களுடைய ஆர்வம், பொருள் வசதி என்பவற்றைக் கருத்தில் கொண்டே இவ்வாறான முடிவுகளை மேற்கொள்ள முடியும்.
# நாணயச் சேகரிப்பு

## நாணயச் சேகரிப்பின் வகைகள்

### நாடுசார் சேகரிப்பு

உலகில் நாணயங்களை வெளியிட்ட எல்லா நாடுகளிலிருந்தும் நாட்டுக்கு ஒன்றாக நாணயங்களைச் சேகரிக்க முடியும் சிலர் இவ்வாறான சேகரிப்பில் ஈடுபடுகிறார்கள். இன்னும் சிலரோ தங்கள் சேகரிப்பைக் குறிப்பிட்ட ஒரு நாடு வெளியிட்ட எல்லா நாணயங்களையுமே சேகரிப்பது என்ற நோக்கத்துள் கட்டுப்படுத்திக் கொள்வார்கள்.
# நாணயச் சேகரிப்பு

## நாணயச் சேகரிப்பின் வகைகள்

### ஆண்டுசார் சேகரிப்பு

நாணய சேகரிப்பு வகைகளில் ஆண்டுசார் சேகரிப்பு என்பது பிரபலமான ஒரு வகையாகும். ஒரு குறிப்பிட்ட நாணயத்தினை அச்சிடப்பட்ட ஆண்டுகள் வாரியாக சேகரித்து வைப்பது இவ்வகையாகும். உதாரணமாக இந்திய மூன்று பைசா நாணயம் கி.பி 1964 - 1971 வரை அச்சடப்பட்டுள்ளது. நாணய சேகரிப்பாளர் 1964 இல் அச்சிடப்பட்ட 3 பைசா நாணயம், 1965 இல் அச்சிடப்பட்ட 3 பைசா நாணயம் என 1971 வரை தன்னுடைய சேகரிப்பில் வைத்திருப்பார்.
# நாணயச் சேகரிப்பு

## நாணயச் சேகரிப்பின் வகைகள்

### அச்சக வாரியாக சேகரிப்பு

ஆண்டுசார் நாணய சேகரிப்பில் ஆண்டு வாரியாக மட்டுமல் அல்லாமல் அச்சக வாரியாகவும் நாணயத்தினை சேகரித்து வைப்பார்கள். உதாரணமாக 3 பைசா நாணயத்தினை 1964 இல் கல்கத்தா அச்சகத்தில் வெளியிடப்பட்ட நாணயம், மும்பை அச்சகத்தில் வெளியிடப்பட்ட நாணயம் என ஒரே ஆண்டில் வெளியிட்டப்பட்ட அச்சகத்தின் வாரியாகவும் சேகரித்து வைத்திருப்பார்கள். ஆண்டுசார் சேகரிப்பில் இந்த வழிமுறை கடைபிடிக்கப்படுகின்றன. இந்த வகை சேகரிப்பு முறை முழுமையான சேகரிப்பு முறையாக கருதப்படுகிறது. இவற்றில் சில அச்சகத்தில் குறைந்தளவு நாணயங்களை மட்டுமே அச்சிட்டு மக்கள் புழக்கத்திற்கு விட்டிருப்பார்கள். அவ்வகை நாணயங்கள் நாணயச் சந்தையில் அதிக மதிப்புடையதாக உள்ளன.
# நாணயச் சேகரிப்பு

## நாணயச் சேகரிப்பின் வகைகள்

### வகைசார் சேகரிப்பு

சில நாணயங்கள் குறிப்பிட்ட ஒரு வடிவமைப்பை நீண்ட காலத்துக்கு மாறாமல் வைத்திருக்கின்றன. ஆனாலும், ஒவ்வொரு முறை மீள வெளியிடும்போதும், அதிலுள்ள தேதிகள் மட்டும் மாற்றம் அடைகின்றன. எடுத்துக்காட்டாக ஐக்கிய அமெரிக்காவின் லிங்கன் செண்ட் நாணயத்தைக் குறிப்பிடலாம். எனவே வகைசார் சேகரிப்பில் ஈடுபடுபவர்கள், குறிப்பிட்ட வடிவமைப்பில் அமைந்த, ஒரு நாணயத்தை மட்டுமே தமது சேகரிப்பில் சேர்த்துக்கொள்வர். தேதி வேறுபாடுகளையோ, வார்ப்பிடக் குறி வேறுபாடுகளையோ அவர்கள் கவனிப்பதில்லை.
# நாணயச் சேகரிப்பு

## நாணயச் சேகரிப்பின் வகைகள்

### புவி-அரசியல் வாரியான நாணயச் சேகரிப்பு

புவி அரசியல் வாரியான நாணயச் சேகரிப்பு ஒரு காலத்தில் ஒன்றாக இருந்த நாடுகள், அரசியல் காரணமாக இரண்டாகவோ, மூன்றாவோ தனித்தனி நாடுகளாக மாறியிருக்க கூடும். அவ்வாறான புவி அரசியல் சார்ந்த நாடுகளின் நாணயங்களை சேகரிப்பது இவ்வகையாகும். உதாரணமாக பிரித்தானிய பேரரசின் ஆக்கிரப்பில் இருந்த இந்திய, ஐரோப்பிய, அமெரிக்க நாணயங்களை நாடுகள் வாரியாக சேகரிப்பதாகும்.
# நாணயச் சேகரிப்பு

## நாணயச் சேகரிப்பின் வகைகள்

### இயற்கை அழகுசார் நாணயச் சேகரிப்பு

நாணயங்கள் ஈரப்பதம், வெப்பம் போன்ற காரணிகளால் காலப்போக்கில் பாதிப்படைந்து விடுகின்றன. நாணயச் சேகரிப்பாளர்களின் கவனக்குறைவு இதற்கு பெரிய காரணமாக இருந்தாலும், இயற்கையாக பாதிப்படைந்த நாணயங்களின் அழகிற்காக சில நாணயச் சேகரிப்பாளர்கள் இவ்விதமான நாணயங்களை சேகரிக்க ஆர்வம் காட்டுகின்றனர்.
# நாணயச் சேகரிப்பு

## நாணயச் சேகரிப்பின் வகைகள்

### பிழையான நாணயங்களை சேகரித்தல்

நாணயங்கள் சிலவற்றை அச்சிடுகையில் அச்சங்களில் பிழை ஏற்படுகிறது. இவ்வாறான பிழை நாணயங்கள் புழக்கத்திற்கு உகந்தவையாக அல்லாமல் இருப்பதால் ஒதுக்கி வைக்கப்படுகின்றன. ஆனால் நாணயச் சேகரிப்பாளர்களில் சிலர் இவ்வாறான பிழை நாணயங்களை சேகரிப்பதில் ஆர்வம் காட்டுகின்றனர்.
# நாணயச் சேகரிப்பு

## நாணயச் சேகரிப்பின் வகைகள்

### நினைவு நாணயங்கள் சேகரிப்பு

நாணயங்களை வெளியிடும் நாடுகள் தலைவர்களின் நினைவாகவோ, திட்டம், இயக்கம் போன்றவற்றின் நினைவாகவோ நாணயங்களை வெளியிடுகின்றன. இவ்வைகை நாணயங்கள் நினைவு நாணயங்கள் எனப்படுகின்றன. சில நாணயச் சேகரிப்பாளர்கள் இவ்வகை நாணயங்களை சேகரிப்பதில் ஆர்வம் காட்டுகின்றனர். இவ்வாறான நினைவு நாணயங்கள் சேகரிப்பில் சில அரிதான நாணயங்கள் அதிக விலை மதிப்புடையவையாக சந்தையில் உள்ளன. தங்களின் நினைவு நாணயச் சேகரிப்பினை முழுமையாக நிறைவு செய்வதற்காக இந்நாணயங்களை அதிக விலை கொடுத்தும் நாணயச் சேகரிப்பாளர்கள் வாங்குகிறார்கள்.
# நாணயச் சேகரிப்பு

## தரம் மற்றும் மதிப்பு

நாணயச் சேகரிப்பில் நாணயங்களின் தரம் மிக முக்கியமான ஒன்றாகும். நாணயங்களின் அச்சிடப்பட்ட ஆண்டு, அதில் பொறிக்கப்பட்ட தகவல்கள், உருவங்கள் ஆகியவை நன்முறையில் தெளிவாக தெரிகின்ற வகையிலும், நாணயங்கள் அச்சிடப்பட்ட பொழுது இருந்த எடையின் அளவே இருப்பதும் தரத்தினை மதிப்பிடக் கூடிய வழியாகும்.  
புழக்கத்தில் விடப்படாத நாணயங்கள் (UNC) முதல் தரமானவை. இந்த நாணயங்கள் அச்சிடப்பட்ட நிலையில் பாதுகாக்கப்பட்டவையாக உள்ளன. நாணயச் சேகரிப்பாளர்கள் இந்த புழக்க்த்தில் விடப்படாத நாணயங்களை பெரிதும் விரும்புகின்றனர். இந்த நாணயங்களில் அனைத்து தகவல்களும் அப்படியே இருக்கின்றன என்பதோடு கீறல்கள், தேய்மானம் ஆகியவையும் இல்லாமல் இருப்பதால் பல ஆண்டுகள் பாதுகாப்பாக சேகரித்து வைக்க ஏதுவான ஒன்றாக உள்ள.  
புழக்த்தில் விடப்பட்ட நாணயங்கள் அந்நாணயங்களின் தரத்திற்கு ஏற்றவாறு, நன்நிலையில் உள்ளவை, மோசமான நிலையில் உள்ளவை என்பவையாக தரம் பிரிக்கப்படுகின்றன. இவ்வாறான தரத்தின் அடிப்படையில் நாணயத்தின் சந்தை மதிப்பு அமைகிறது.
# விக்கிப்பீடியா:ஆண்டு நிறைவுகள்/மார்ச்சு 10

**மார்ச் 10**:
- 1629 &ndash; முதலாம் சார்லசு மன்னர் இங்கிலாந்தின் நாடாளுமன்றத்தைக் கலைத்தார். அடுத்த பதினொரு ஆண்டுகளுக்கு நாடாளுமன்றம் இயங்கவில்லை.
- 1876 &ndash; அலெக்சாண்டர் கிரகாம் பெல் உலகின் முதல் வெற்றிகரமான தொலைபேசி அழைப்பை மேற்கொண்டார்.
- 1909 &ndash; மலேசியத் தீபகற்பத்தின் கடாரம், கிளாந்தான், பெர்லிஸ், திராங்கானு உள்ளடங்கிய இறைமையை ஆங்கிலோ-சியாம் உடன்படிக்கையின் படி தாய்லாந்து பிரித்தானியாவுக்கு விட்டுக் கொடுத்தது.
- 1911 &ndash; இலங்கையில் ஐந்தாவது மக்கள் தொகைக் கணக்கெடுப்பு நடாத்தப்பட்டதில் மொத்தத் தொகையான 4,092,973 இல் யாழ்ப்பாணத்தில் 40,441 பேர் பதிவாயினர்.
- 1959 &ndash; திபெத்திய எழுச்சி: சீனாவினால் கடத்தப்படலாம் என்ற அச்சத்தினால் பல்லாயிரக்கணக்கான திபெத்தியர் தலாய் லாமாவின் மாளிகையைச் சூழ்ந்து கொண்டு அவருக்குப் பாதுகாப்பளித்தனர்.
- 1977 &ndash; **யுரேனசு** கோளைச் சுற்றி வளையங்களை (படம்) வானியலாளர்கள் கண்டுபிடித்தனர்.
- 2011 &ndash; சப்பானின் ஒன்சூ தீவில் வட கிழக்குப் பகுதியில் 8.9 புள்ளிகள் பெரும் நிலநடுக்கம் ஏற்பட்டு ஆழிப்பேரலையாக (படம்) உருவெடுத்தது. பெரும் எண்ணிக்கையானோர் உயிரிழந்தனர்.
**மா. மங்களம்மாள்** (பி.&nbsp;1884) **பாவலரேறு பெருஞ்சித்திரனார்** (பி.&nbsp;1933) **எஸ். டி. சுந்தரம்** (இ.&nbsp;1979)
# கூட்டமைவு VII (ஓவியம்)

**கூட்டமைவு VII** (Composition VII) என்பது, ரஷ்யாவில் பிறந்த, புகழ் பெற்ற ஓவியரான வசிலி கண்டின்ஸ்கி வரைந்த ஓவியம் ஆகும். 1913 ஆம் ஆண்டில் வரையப்பட்ட இவ்வோவியம், முதலாம் உலகப் போருக்கு முற்பட்ட, கண்டின்ஸ்கியின் சாதனைகளின் உச்சக்கட்டம் எனக் கருதப்படுகின்றது.  
கண்டின்ஸ்கி இந்த ஓவியத்தை நேரடியாக வரையத் தொடங்கவில்லை. இதனை வரையுமுன், நீர்வண்ணம், எண்ணெய் வண்ணம் போன்றவற்றைப் பயன்படுத்தி முப்பது ஓவியங்களைச் சோதனை நிலையில், வரைந்துள்ளார். இவருடைய இந்தச் சோதனைக் கட்டத்தின் பின் நான்கு நாட்களுக்கும் குறைவான காலத்தில் இறுதி ஓவியத்தை வரைந்து முடித்ததார்.  
இந்த ஓவியம் நடுவில் ஒரு ஒழுங்கற்ற செவ்வகத்தால் வெட்டப்படுகின்ற நீள்வட்ட வடிவத்தைக் கொண்டுள்ளது. இதனைச் சுற்றிலும், பல விதமான வடிவங்களும், நிறங்களும் சுழல்வதுபோல் உள்ளன. இவ்வோவியத்தின் இறுதி வடிவத்தில் படம் சார்ந்த எதுவும் இல்லாமல் முழுதும் பண்பியல் (abstract) ஓவியமாகவே உள்ளது.
# பண்பியல் ஓவியம்

தற்காலத்தில் **பண்பியல் ஓவியம்** (Abstract art) என்பது, உலகப் பொருட்களை வரையாமல், நிறங்களையும், வடிவங்களையும் பயன்படுத்தி வரையப்படும் ஓவியமாகப் புரிந்து கொள்ளப்படுகின்றது. ஆனால், 20 ஆம் நூற்றாண்டின் தொடக்கத்தில், இயல்பான உருவங்களை எளிமையான வடிவில், அவற்றின் உலக இயல்பு குறைக்கப்பட்ட நிலையில் வரைவதையே குறித்தது. இந்த ஓவியங்கள் உலகப் பொருட்களை நேரடியாக அல்லாமல் மறைமுகமாக வெளிக்காட்டின. அக்காலத்தைச் சேர்ந்த கியூபிசம் மற்றும் இது போன்ற பிற கலை இயக்கங்கள் சார்ந்த ஓவியங்கள் இந்த அடிப்படையிலேயே அமைந்திருந்தன. இவ்வாறான நுட்பம், உலகப் பொருட்களின், வெளித் தோற்றத்துக்குப் புலப்படாத, உள்ளார்ந்த பண்புகளை ஓவியத்தில் கொண்டு வருவதற்கு உதவியது.
# நக்மா

**நந்திதா மொராஜி** (நர்மதா சாதனா) அல்லது பிரபலமாக **நக்மா** (இந்தி: नघमा) தமிழ், இந்தி, மற்றும் தெலுங்கு திரைப்பட நடிகையாவார். 1993 -1997 இற்கு இடைப்பட்ட காலத்தில் இவர் தமிழ்த் திரைப்படத்துறையில் முக்கிய கதாநாயகியாக இருந்தார். இவரது தாயார் இஸ்லாம் மதத்தையும், தந்தையார் இந்து மததையும் சேர்ந்தவராவார். இவர் நடிகை ஜோதிகாவின் சகோதரியாவார். இவர் நடிப்பை பாலிவூட்டில் ஆரம்பித்தார் எனினும் சிலத் திரைப்படங்களுக்குப் பின் தென்னிந்திய திரைப்படங்களில் நடிக்கத் தொடங்கினார். இங்கு இவருக்கு நல்ல வரவேற்புக் கிட்டியது. இவர் இந்தி, மராத்தி, தமிழ், தெலுங்கு, மற்றும் ஆங்கில மொழிகளில் தேர்ச்சிப் பெற்றவர் ஆவார். மேலும் இவர் இந்தி, தமிழ், தெலுங்கு, கன்னடம், மலையாளம், வங்காளி, போஜ்பூரி, பஞ்சாபி, மராத்தி ஆகிய மொழி திரைப்படங்களிலும் நடித்துள்ளார்.  
தமிழில் ரஜினிகாந்துடன் பாட்ஷா படத்தில் மற்றும் காதலன் திரைப்படத்தில் பிரபுதேவாவுடன் நடித்துப் புகழ் பெற்றார். காதலன் திரைப்படத்துக்காக இவருக்கு பிலிம்பேர் விருது வழங்கப்பட்டது.
# நக்மா

## அரசியல் அவதாரம்

2014 ஆம் ஆண்டிற்கான மக்களவைத் தேர்தலில் காங்கிரஸ் கட்சியின் சார்பாக உ.பி. மாநிலத்தின் மீரட் தொகுதியில் போட்டியிட்டார்.
# நக்மா

## நடித்துள்ள திரைப்படங்கள்

நடித்துள்ள தமிழ்த் திரைப்படங்களின் பட்டியல் கீழ்வருமாறு  
| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1994 | *காதலன்* | ஸ்ருதி | தமிழ் | பிலிம்பேர் விருது |
| 1995 | பாட்சா | பிரியா | தமிழ் |  |
| 1995 | ரகசியப் போலிஸ் | தமிழ் |  |  |
| 1995 | வில்லாதி வில்லன் | ஜானகி | தமிழ் |  |
| 1996 | லவ் பேர்ட்ஸ் | தமிழ் |  |  |
| 1996 | மேட்டுக்குடி | தமிழ் |  |  |
| 1997 | ஜானகிராமன் | இந்து | தமிழ் |  |
| 1997 | பெரிய தம்பி | செல்வி | தமிழ் |  |
| 1997 | பிஸ்தா | வெண்ணிலா | தமிழ் |  |
| 1997 | அரவிந்தன் | தமிழ் |  |  |
| 1998 | வேட்டிய மடிச்சு கட்டு | தமிழ் |  |  |
| 2001 | சிட்டிசன் | சிபிஐ அதிகாரி | தமிழ் |  |
| 2001 | தீனா | குத்துப்பாடல் நடனக்காரியாக | தமிழ் | } |
# மீனா (நடிகை)

**மீனா** (*Meena*, பிறப்பு: 16 செப்டம்பர், 1976) தென்னிந்திய திரைப்பட நடிகை ஆவார். குழந்தை நட்சத்திரமாக அறிமுகமாகி பின்னாளில் அறியப்பெற்ற நடிகை ஆனார். இவரது முதல் திரைப்படம் சிவாஜி கணேசனின் *நெஞ்சங்கள்* திரைப்படமாகும். 90களில் இருந்து 15 ஆண்டுகளுக்கு மேலாக தமிழ் மற்றும் தெலுங்குத் திரையுலகங்களில் முன்னணி நடிகையாக இடம்பெற்றுள்ளார். தமிழ், தெலுங்கு, கன்னடம், மலையாளம் என தென்னிந்திய மொழிகள் அனைத்திலும் நடித்துள்ளார். இவர் கதாநாயகியாக நடித்து வெளியான முத்து திரைப்படம், சப்பானில் வெற்றிகரமாக ஓடியதை அடுத்து சப்பான் நாட்டு ரசிகர்களையும் பெற்றுள்ளார். தொலைக்காட்சித் தொடர்களிலும் நடித்துள்ளார்.
# மீனா (நடிகை)

## ஆரம்பகால வாழ்க்கை

மீனா துரைராஜ் 1976 இல் பிறந்தார். தமிழ்நாட்டில்(அப்போதைய சென்னையில்)வளர்ந்தார்.இவரது தாய்கேரளாகண்ணூர் மாவட்டத்தைச்சேர்ந்தவர் ,தந்தைஆந்திராவைச்சேர்ந்தவர். மீனா தனது எட்டாம் வகுப்பை சென்னையில் உள்ள வித்யோதயா பள்ளியில் முடித்தார்.சிறுவயதிலேயே திரைப்படங்களில் நடித்ததால் தனது கல்வியை நிறுத்த வேண்டிய கட்டாயம் ஏற்பட்டது.இருப்பினும், இவர் தனது 10 ஆம் வகுப்பை தனியார் பயிற்சியுடன் தேர்ச்சி பெற்றார். 2006 ஆம் ஆண்டு திறந்தவெளி பல்கலைக்கழகத்தின் மூலம் சென்னைப் பல்கலைக்கழகத்தில் முதுகலை வரலாறு பட்டம் பெற்றார். மீனா பயிற்சி பெற்றபரதநாட்டிய நடனக் கலைஞராவார். இவர் சரளமாக தமிழ்,தெலுங்கு, மலையாளம்,கன்னடம்,இந்தி, ஆங்கிலம் ஆகிய ஆறு மொழிகளில் பேசுபவர்.
# மீனா (நடிகை)

## குடும்ப வாழ்க்கை

மீனா பெங்களூரைச் சேர்ந்த மென்பொருள் பொறியாளரான வித்யாசாகர் என்பவரை 2009 சூலை 12 அன்று ஆர்ய வைஸ்ய சமாஜ் மண்டபத்தில் திருமணம் செய்தார்.பின்னர் இருவரும்ஆந்திரப் பிரதேசத்தின்திருமலை வெங்கடாசலபதி கோயிலுக்குச் சென்றனர்.தென்னிந்திய முன்னணி நடிகர்கள் அனைவரும் கலந்து கொண்ட மேயர் ராமநாதன் செட்டியார் மண்டபத்தில் வரவேற்பு நிகழ்ச்சியை நடத்த இருவரும் சென்னைக்கு திரும்பினர்.இவர்களின் மகள் நைனிகா தனது 5 வயதில்தெறி என்ற திரைப்படத்தில் நடிகையாக அறிமுகமானார்.  
மீனாவின் கணவர் வித்யாசாகர் நுரையீரல் தொற்று காரணமாக 2022 சூன் 28 அன்று காலமானார்.
# மீனா (நடிகை)

## குறிப்பிடத்தக்க தமிழ்த் திரைப்படங்கள்

1. அண்ணாத்த
1. அரிச்சந்திரா
1. அவ்வை சண்முகி
1. அன்புடன்
1. அன்புள்ள ரஜினிகாந்த்
1. ஆளுக்கொரு ஆசை
1. ஆனந்த பூங்காற்றே
1. இவன்
1. உயிரே உனக்காக
1. உளவுத்துறை
1. என் ராசாவின் மனசிலே
1. எஜமான்
1. ஒரு ஊரில் ஒரு ராஜகுமாரி
1. கூலி
1. சிட்டிசன்
1. செங்கோட்டை
1. சேதுபதி ஐ.பி.எஸ்
1. தாய் மாமன்
1. தீர்ப்புகள் திருத்தப்படலாம்
1. நம்ம வீட்டு கல்யாணம்
1. நாடோடி மன்னன்
1. நாம் இருவர் நமக்கு இருவர்
1. பாரதி கண்ணம்மா
1. பாளையத்து அம்மன்
1. பாறை
1. பெரியண்ணா
1. பொற்காலம்
1. மரியாதை
1. மருமகன்
1. மாமன் மகள்
1. மாயி
1. முத்து
1. ராஜகுமாரன்
1. ரிதம்
1. வசந்தி
1. வானத்தைப் போல
1. வில்லன்
1. வீரா
1. வெற்றிக் கொடி கட்டு
# வசுந்தரா தாஸ்

**வசுந்தரா தாஸ்** (Vasundhara Das, பிறப்பு: 1977) இந்தியத் திரைப்பட நடிகையும் பாடகியும் ஆவர். இவர் கமல்ஹாசனின் ஹேராம் திரைப்படத்திலும்,அஜித்குமார் நடித்த சிட்டிசன் திரைப்படத்திலும் நடித்துள்ளார். தமிழ், தெலுங்கு, மலையாளம் உள்ளிட்ட இந்திய மொழித் திரைப்படங்களில் நடித்துள்ளார். முதல்வன் திரைப்படத்தின் "சகலக்க பேபி" உள்ளிட்ட பல பாடல்களைப் பாடியுள்ளார்.
# வசுந்தரா தாஸ்

## நடித்த திரைப்படங்கள்

- ஹேராம் 1999 (தமிழ்), (இந்தி)
- மான்சூன் வெட்டிங் 2000 (இந்தி)
- சிட்டிசன் 2001 (தமிழ்)
- ராவண பிரபு (மலையாளம்)
# பொங்கலோ பொங்கல்

**பொங்கலோ பொங்கல்** (*Pongalo Pongal*) 1997 ஆம் ஆண்டு வெளிவந்த தமிழ்த் திரைப்படம். வி.சேகர் இயக்கத்தில் வெளிவந்த இத்திரைப்படத்தில் விக்னேஷ், வடிவேலு, சின்னி ஜெயந்த், சார்லி மற்றும் பலர் நடித்திருந்தனர்.
# பொங்கலோ பொங்கல்

## வகை

சமூகத் திரைப்படம்
# பொங்கலோ பொங்கல்

## கதை

கிராமத்தில் வாழும் வேலையில்லாத பட்டதாரி இளைஞர்கள் தங்கள் சுயமுயற்சியால் சொந்தத் தொழில் செய்து முன்னேறுவதை
நகைச்சுவை கலந்து சொல்லும் அருமையான திரைச்சித்திரம். உழைப்பின் அருமையையும் எல்லாரும் அரசு வேலையை நம்பிக் காத்திருக்காமல் சுயமாக உழைக்க வேண்டும் என்னும் கருத்தையும் வலியுறுத்தும் படம்.
# பொங்கலோ பொங்கல்

## பாடல்கள்

இத்திரைப்படத்திற்கு தேவா இசையமைத்தார். அனைத்துப் பாடல்களையும் கவிஞர் வாலி இயற்றினார்.  
| 1 | "அப்பனுக்கு பாடம் சொன்ன" | எஸ். பி. பாலசுப்பிரமணியம், கே. எஸ். சித்ரா | வாலி | 4:34 |
| --- | --- | --- | --- | --- |
| 2 | "நம்ம தாய்க்குலந்தான்" | மனோ, கே. எஸ். சித்ரா | 4:21 |  |
| 3 | "பிஎஸ்சி, எம்எஸ்சி" | மனோ, சுரேஷ் பீட்டர்ஸ் | 4:58 |  |
| 4 | "காலம் நமக்குனு" | எஸ். பி. பாலசுப்பிரமணியம், கே. எஸ். சித்ரா | 4:08 |  |
| 5 | "பட்டிக்காட்டு பட்டதாரிகளா" | அனுராதா ஸ்ரீராம், கிருஷ்ணராஜ் | 3:59 | } |
# திருமால் பெருமை (திரைப்படம்)

**திருமால் பெருமை** (*Thirumal Perumai*) 1968 ஆம் ஆண்டு பிப்ரவரி மாதம் 16 ஆம் தேதியன்று வெளிவந்த தமிழ்த் திரைப்படமாகும். இஃது ஓர் ஆன்மீக நாடகத் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி மற்றும் பலரும் நடித்திருந்தனர். கே. வி. மகாதேவன் இசையமைத்திருந்தார். சிவாஜி கணேசன் மற்றும் பிற நடிகர்களின் நடிப்பையும் நாகராஜனின் வசனங்களையும் கல்கி பத்திரிகை பாராட்டி எழுதியது.
# திருமால் பெருமை (திரைப்படம்)

## முதன்மை நடிகர்கள்

| 1 | கோபியர் கொஞ்சும் ரமணா | டி. எம். சௌந்தரராஜன் | கண்ணதாசன் | 02:12 |  |
| --- | --- | --- | --- | --- | --- |
| 2 | ஹரி ஹரி கோகுல ரமணா | டி. எம். சௌந்தரராஜன், மாஸ்டர் மகாராஜன், பி. சுசீலா | கண்ணதாசன் | 03:23 |  |
| 3 | காக்கைச் சிறகினிலே நந்தலாலா | சூலமங்கலம் ராஜலட்சுமி | சுப்ரமணிய பாரதி | 02:51 |  |
| 4 | கண்ணனுக்கும் கள்வனுக்கும் பேதமில்லை | பி. சுசீலா | கண்ணதாசன் | 02:44 |  |
| 5 | கண்ணா கண்ணா காவிய வண்ணா | பி. சுசீலா | கண்ணதாசன் | 02:44 |  |
| 6 | மலர்களிலே பல நிறம் கண்டேன் | டி. எம். சௌந்தரராஜன் | கண்ணதாசன் | 02:46 |  |
| 7 | மார்கழித் திங்கள் மதி நிறைந்த | பி. சுசீலா | ஆண்டாள் | 02:09 |  |
| 8 | பச்சை மாமலை போல் மேனி | டி. எம். சௌந்தரராஜன் | தொண்டரடிப்பொடி ஆழ்வார் | 02:08 |  |
| 9 | திருமால் பெருமைக்கு நிகரேது | டி. எம். சௌந்தரராஜன் | கண்ணதாசன் | 04:43 |  |
| 10 | வாரணமாயிரம் சூழ | பி. சுசீலா | ஆண்டாள், கண்ணதாசன் | 02:34 |  |
| 11 | கரையேறி மீன் விளையாடும் | பி. சுசீலா, சூலமங்கலம் ராஜலட்சுமி | கண்ணதாசன் | 02:49 | } |
# ரிஷி (2001 திரைப்படம்)

**ரிஷி** (*Rishi*) 2001 ஆம் ஆண்டு வெளிவந்த தமிழ்த் திரைப்படமாகும். சுந்தர் சி. இயக்கத்தில் வெளிவந்த இத்திரைப்படத்தில் சரத் குமார், சங்கவி, அருண் பாண்டியன் மற்றும் பலர் நடித்திருந்தனர். 16 பிப்ரவரி 2001 அன்று வெளியான இப்படம் ஒரு சராசரி வெற்றிப்படமாக அமைந்தது.
இத்திரைப்படம் முதலில் ஸ்ரீ ராமஜெயம் என்று பெயரிடப்பட்டது. ஆனால் தயாரிப்பில் சிக்கல் ஏற்பட்டதை தொடர்ந்து மறுதொடக்கம் செய்யப்பட்டு ரிஷி என மறுபெயரிடப்பட்டது. இப்படத்தின் படப்பிடிப்பு சென்னையிலும், பாடல் காட்சிகள் சுவிட்சர்லாந்திலும் படமாக்கப்பட்டன. படத்தின் தயாரிப்பின் போது, தயாரிப்பில் இருந்த மற்றொரு தமிழ் திரைப்படமான சிட்டிசன் (2001) போன்ற கதைக்களம் கொண்டதாக இப்படமும் இருப்பதாக செய்திகள் வந்தன.
# ரிஷி (2001 திரைப்படம்)

## வகை

மசாலாப்படம்
# ரிஷி (2001 திரைப்படம்)

## கதைச்சுருக்கம்

திருடுதலை தொழிலாகக் கொண்டவன் ரிஷி (சரத் குமார்). கொள்ளைக்கார ரவுடியான சாத்தியனிடம் (அருண் பாண்டியன்) அடியாளாக வேலை செய்கிறான் ரிஷி. அவ்வாறாக ஒரு சமயம், மந்திரி தேவராஜ் (தேவன்) பத்திரிக்கையாளர் ஹேமாவை கொல்வதை பார்த்துவிடுகிறான் ரிஷி. சாகும் தருவாயில், ஹேமா ரிஷியிடம் ஒரு பிளாப்பி டிஸ்கை தருகிறாள். ஆனால், அதை பெரிதாக சட்டை செய்யவில்லை. ஆனாலும் அந்த பிளாப்பி டிஸ்க் தேவராஜுக்கு தேவையாக இருக்கிறது.
வேலு பார்ப்பதற்கு ரிஷியை போலவே இருப்பான். ஆனால், மிகவும் நல்லவன். அந்நிலையில், கண்கள் தெரியாத நந்தினியை (சங்கவி) காப்பாற்றி கண் அறுவை சிகிச்சைக்கு பணம் உதவி செய்து அவளை பார்த்துக்கொள்கிறேன் ரிஷி. வேலுவை ரிஷி என்று நினைத்து தேவராஜுவின் அடியாட்கள் தாக்குகிறார்கள். வேலுவும் ரிஷியும் மருத்துவமனையில் சந்திக்கும் பொழுது நட்புக் கொள்கிறார்கள்.  
தேவராஜின் பதவிக்கு ஆபத்து ஏற்பட்டதால், நந்தினியை கடத்தி, ரிஷியை முதலமைச்சரை (எஸ்.எஸ்.ராஜேந்திரன்) கொல்லும்படி மிரட்டுகிறான் தேவராஜ். ரிஷிக்கு பதிலாக வேலு அந்த இடத்திற்கு சென்றுவிடுகிறான். வேலுவுக்கும் ரிஷிக்கும் என்னவானது? முதலமைச்சர் காப்பாற்றப்பட்டாரா? நந்தினிக்கு என்னாவது? போன்ற கேள்விகளுக்கு விடை காணுதலே மீதிக் கதையாகும்.
# ரிஷி (2001 திரைப்படம்)

## நடிகர்கள்

- சரத் குமார் - வேலு, ரிஷி
- மீனா - இந்து
- பிரகாஷ் ராஜ் - காவல் அதிகாரி
- சங்கவி - நந்தினி
- அருண் பாண்டியன் - சத்தியன்
- தேவன் - தேவராஜ்
- எஸ்.வி.சேகர்
- ரமேஷ் கண்ணா - சீனு
- எஸ்.எஸ்.ராஜேந்திரன் - முதலமைச்சர்
- மதன் பாப்
- தளபதி தினேஷ்
- கிரேன் மனோஹர்
- புவனேஸ்வரி
# ரிஷி (2001 திரைப்படம்)

## <span data-segmentid="127">ஒலிப்பதிவு</span>

<span data-segmentid="173">பஞ்சு அருணாசலம், பழனிபாரதி பா. விஜய் ஆகியோர் எழுதிய பாடல் வரிகளுக்கு யுவன் ஷங்கர் ராஜா இசையமைத்திருந்தார்.</span>
| <span data-segmentid="185">1</span> | <span data-segmentid="186">வா வா பூவே வா</span> | <span data-segmentid="187">ஹரிஹரன் , எஸ். ஜானகி</span> | <span data-segmentid="190">4:56</span> |  |
| --- | --- | --- | --- | --- |
| <span data-segmentid="191">2</span> | நிலவை கொஞ்சம் | அனுராதா ஸ்ரீராம் | <span data-segmentid="195">4:37</span> |  |
| <span data-segmentid="196">3</span> | <span data-segmentid="197">ஓ மானே மானே மானே (ஆண்)</span> | ஹரிஹரன் | <span data-segmentid="200">5:36</span> |  |
| <span data-segmentid="201">4</span> | காற்றோடு புயலாக | <span data-segmentid="203">ஷங்கர் மகாதேவன் , அனுபமா</span> | <span data-segmentid="206">3:57</span> |  |
| <span data-segmentid="207">5</span> | <span data-segmentid="208">ஓ மானே மானே மானே (பெண்)</span> | சுஜாதா மோகன் | <span data-segmentid="211">5:35</span> |  |
| <span data-segmentid="212">6</span> | <span data-segmentid="213">ஜம்போ இது காதல்</span> | <span data-segmentid="214">எஸ்.பி.பி. சரண் , சுஜாதா மோகன்</span> | <span data-segmentid="217">4:22</span> | } |
# உயர்ந்த மனிதன்

***உயர்ந்த மனிதன்*** (*Uyarndha Manithan*) 1968 ஆம் ஆண்டு வெளிவந்த தமிழ்த் திரைப்படமாகும்.. ஜாவர் சீதாராமன் எழுத கிருஷ்ணன்-பஞ்சு இயக்கினார். இந்தப் படத்தை ஏவிஎம் புரொடகசன்ஸ் சார்பில் ஏ. வி. மெய்யப்பன், எம். சரவணன், எம். குமரன், எம். முருகன் ஆகியோர் தயாரித்தனர். இத்திரைப்படத்தில் சிவாஜி கணேசன், வாணிஸ்ரீ, சௌகார் ஜானகி, சிவகுமார், பாரதி மற்றும் பலரும் நடித்திருந்தனர். இப்படத்திற்கு எம். எஸ். விஸ்வநாதன் இசையமைத்தார். பாடல் வரிகளை வாலி எழுதினார். இந்தப் படம் சிவாஜி கணேசனின் 125வது படமாகும். இது 1966 ஆம் ஆண்டு வெளிவந்த பெங்காலி திரைப்படமான உத்தர புருஷ் என்ற படத்தின் மறுஆக்கம் ஆகும்.  
1968 நவம்பர் 29 அன்று வெளியான உயர்ந்த மனிதன், 125 நாட்களுக்கும் மேலாக திரையரங்குகளில் ஓடி வணிக ரீதியாக வெற்றி பெற்றது. இந்த படம் 16வது தேசிய திரைப்பட விருதுகளில் சிறந்த பின்னணி பாடகிக்கான தேசிய திரைப்பட விருதை பி. சுசீலாவுக்கு "பால் போலவே" பாடலுக்காக பெற்றுத்தது. இது சிறந்த படம் (முதல் பரிசு) மற்றும் சிறந்த இயக்கம் உட்பட நான்கு தமிழ்நாடு அரசு திரைப்பட விருதுகளையும் பெற்றது.
# உயர்ந்த மனிதன்

## நடிப்பு

படத்தின் தொடக்கப் பகுதிகளிலிருந்து எடுக்கப்பட்டது:
# உயர்ந்த மனிதன்

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார்.
# உயர்ந்த மனிதன்

## விருதுகள்

- 1968 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது
# பேர் சொல்லும் பிள்ளை

***பேர் சொல்லும் பிள்ளை*** (*Per Sollum Pillai*) 1987 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் கமல் ஹாசன், ராதிகா, கே. ஆர். விஜயா, கவுண்டமணி மற்றும் பலர் நடித்திருந்தனர்.
# பேர் சொல்லும் பிள்ளை

## வகை

மசாலாப்படம்
# பேர் சொல்லும் பிள்ளை

## பாடல்கள்

பாடல்கள் - புலவர் புலமைப்பித்தன்
# கிழக்குச் சீமையிலே

**கிழக்குச்சீமையிலே** (*Kizhakku Cheemayile*) 1993 ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் விஜயகுமார், நெப்போலியன், ராதிகா,விக்னேஷ் பாண்டியன் மற்றும் பலர் நடித்திருந்தனர்.
# கிழக்குச் சீமையிலே

## வகை

கிராமப்படம்
# கிழக்குச் சீமையிலே

## நடிகர்கள்

- விஜயகுமார் - மாயாண்டி தேவன்
- ராதிகா - விருமாயி
- நெப்போலியன் - சிவனாண்டி
- பாண்டியன் - சின்ன கருப்பு
- விக்னேஷ் - சீனு
- ருத்ரா (ஆர். வி. அஷ்வினி) - பேச்சி
- வடிவேலு - ஒச்சு
# கிழக்குச் சீமையிலே

## பாடல்கள்

இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளைக் கவிஞர்
வைரமுத்து எழுதியிருந்தார்.  
| 1 | "மானூத்து மந்தையிலே" | எஸ். பி. பாலசுப்பிரமணியம், பி. எஸ். சசிரேகா | 5:15 |  |
| --- | --- | --- | --- | --- |
| 2 | "ஆத்தங்கர மரமே" | மனோ, சுஜாதா மோகன் | 4:54 |  |
| 3 | "எதுக்குப் பெண்டாட்டி" | சாகுல் ஹமீது, டி. கே. கலா, சுனந்தா | 4:13 |  |
| 4 | "தென்கிழக்குச் சீமையிலே I" | சித்ரா, மலேசியா வாசுதேவன் | 5:41 |  |
| 5 | "கத்தாழங்காட்டு வழி" | பி. ஜெயச்சந்திரன், எஸ். ஜானகி | 4:33 |  |
| 6 | "தென்கிழக்குச் சீமையிலே II" | சித்ரா, மலேசியா வாசுதேவன் | 1:41 | } |
# அது ஒரு கனாக்காலம்

***அது ஒரு கனாக்காலம்*** (*Adhu Oru Kana Kaalam*) 2005 ஆம் ஆண்டு வெளிவந்த தமிழ்த் திரைப்படமாகும். பாலுமகேந்திரா இயக்கத்தில் வெளிவந்த இத்திரைப்படத்தில் தனுஷ், பிரியாமணி மற்றும் பலர் நடித்திருந்தனர்.
# அது ஒரு கனாக்காலம்

## குறிப்பு

- மலையாளத்தில் மம்முட்டி நடித்து, பாலு மகேந்திரா இயக்கிய "யாத்திரா" என்ற படம் தமிழில் "அது ஒரு கனாக்காலம்" என்று உருமாறியது.
- பாலு மகேந்திரா இயக்கிய முதல் சினிமாஸ்கோப் படம் இது.
# அது ஒரு கனாக்காலம்

## வகை

காதல்படம் / கலைப்படம்
# நீலக்குயில் (திரைப்படம்)

**நீலக்குயில்** (*Neela Kuyil*) 1995 ஆம் ஆண்டு வெளிவந்த தமிழ்த் திரைப்படமாகும். அஷ்ரஃப் இயக்கத்தில் வெளிவந்த இத்திரைப்படத்தில் ஆர். பாண்டியராஜன் நடித்துள்ளது குறிப்பிடத்தக்கது.
# நீலக்குயில் (திரைப்படம்)

## துணுக்குகள்

நடனம் - ராஜூ சுந்தரம்  
பாடல்கள் - வாலி
# நீலக்குயில் (திரைப்படம்)

## நடிகர்கள்

- பாண்டியராஜன் - முத்துசாமி
- ராஜஸ்ரீ - ஷாலினி
- மனோரமா
- ராதாரவி - ராஜா
- செந்தில்
- வெண்ணிற ஆடை மூர்த்தி - கண்ணாயிரம்
- வடிவேலு - மம்பட்டியான்
- ஒய். ஜி. மகேந்திரன் - மதன்
- வெண்ணிற ஆடை மூர்த்தி
- பசி நாராயணன்
- வெள்ளை சுப்பையா
- கருப்பு சுப்பையா
- ஜோக்கர் துளசி
# வண்ண வண்ண பூக்கள்

**வண்ண வண்ண பூக்கள்** (Vanna Vanna Pookkal) 1992 ஆம் ஆண்டு சனவரி மாதம் 15 ஆம் தேதியன்று வெளிவந்த தமிழ்த் திரைப்படமாகும். பாலு மகேந்திரா இயக்கத்தில் வெளிவந்த இத்திரைப்படத்தில் பிரசாந்த், மௌனிகா, வினோதினி மற்றும் பலரும் நடித்திருந்தனர்.  
இளையராசாவின் இசையமைப்பில் இளையராசா, வாலி, கங்கையமரன் ஆகியோர் பாடல்கள் எழுதியிருந்தனர்.
# வண்ண வண்ண பூக்கள்

## வகை

காதல்படம்
# வண்ண வண்ண பூக்கள்

## விருது

சிறந்த தமிழ்த் திரைப்படம் என்பதற்கான தேசிய விருது இப்படத்திற்கு வழங்கப்பட்டது.
# யூர்ட்

**யூர்ட்** *(Yurt)* என்பது கம்பளியிலிருந்து தயாரிக்கப்படும் ஒருவகைத் துணியாலான, இடத்துக்கிடம் மாற்றி அமைக்கத்தக்க ஒரு வகை உறையுள் (வீடு) ஆகும். இது நடு ஆசியா மற்றும் மங்கோலியாவில் உள்ள ஸ்டெப்பிப் புல்வெளிகளில் வாழும் நாடோடி மக்களால் பயன்படுத்தப்படுகின்றது.
துர்க்கிஸ்தானில் உள்ள ஒரு யூர்ட். 1913 ஆம் ஆண்டில் எடுக்கப்பட்ட படம்.]]
# யூர்ட்

## சொற்பொருள்

*யூர்ட்* என்னும் சொல் தொடக்கத்தில் துர்க்கிக் மொழியிலிருந்து பெறப்பட்டது. அம்மொழியில் இச்சொல், *தாய்நிலம்* (homeland) என்ற தொனியில், *குடியிருக்கும் இடம்* (dwelling place) எனப் பொருள்படும். ரஷ்யாவில் இது *யூர்ட்டா* என அழைக்கப்பட்டது. ரஷ்ய மொழியிலிருந்து இச்சொல் ஆங்கில மொழிக்கு வந்தது.
# யூர்ட்

## அமைப்பு

மரத் தண்டுகளிலாலான வட்ட வடிவமான சட்டகத்தின் மேல், செம்மறி ஆட்டு உரோமத்திலிருந்து செய்யப்படும் ஒரு வகைத் துணியால் போர்த்தி இவ்வகை வீடுகளை அமைக்கிறார்கள். இவ்வினத்தவர் மேய்ப்பர்கள் ஆதலால் செம்மறி ஆடுகளின் உரோமம் இவர்களுக்கு இலகுவில் கிடைக்கத்தக்க ஒரு பொருளாகும். ஆனால், இதற்குத் தேவையான மரத்தை, இவர்கள் வாழும் மரங்களற்ற புல்வெளிகளில் பெற்றுக்கொள்ள முடியாது என்பதால், இவர்களின் வாழிடங்களுக்குக் கீழ்ப் பகுதிகளில் அமைந்துள்ள பள்ளத்தாக்குப் பகுதிகளில் இருந்து பெற்றுக்கொள்கிறார்கள்.  
வீட்டுக்கான சட்டகம், ஒன்று அல்லது இரண்டு சாளர அமைப்பு, கதவு நிலை, கூரைக்கான வளைகள், ஒரு முடி என்பவற்றைக் கொண்டிருக்கும். சில வகை யூர்ட் களில், முடியைத் தாங்குவதற்காக ஒன்று அல்லது அதற்கு மேற்பட்ட எண்ணிக்கையான தூண்களும் அமைந்திருப்பது உண்டு. சட்டகத்தின் மீது பல துண்டுகளாக இருக்கும் கம்பளி வகைத் துணியைப் போர்த்துவர். இதன் மேல் சில சமயங்களில், கிடைப்பதைப் பொறுத்து, *கான்வஸ்* துணியாலும் போர்த்தப்படும். கயிறுகளைப் பயன்படுத்திச் சட்டகத்தை உறுதியாக ஆக்குவர். அமைப்பு, மேலே போர்த்தப்பட்டுள்ள துணியின் பாரத்தால் நிலத்தில் உறுதியாக இருக்கிறது. தேவை ஏற்பட்டால், கூரையின் மையப்பகுதியில் இருந்து பாரமான வேறு பொருட்களைத் தொங்க விடுவதும் உண்டு. யூர்ட்டின் அளவு, நிறை, கூரை மரங்களின் அமைப்பு என்பன இடத்துக்கிடம் வேறுபடுவதையும் காணலாம்.
# குகை ஓவியம்

**குகை ஓவியம்** அல்லது **பாறை ஓவியம்** என்பது, குகைகள், பாறைகள் போன்றவற்றில் வரையப்பட்ட பண்டைக்கால ஓவியங்களைக் குறிக்கும். இவை பொதுவாக, வரலாற்றுக்கு முற்பட்ட காலங்களைச் சேர்ந்தவை. குகை ஓவியங்கள், 40,000 ஆண்டுகள் வரை பழமையான, மேற் பழைய கற்காலக் காலத்திலிருந்தே வரையப்பட்டதாகத் தெரிகிறது. இவ்வோவியங்கள் பெரும்பாலும் சமூகத்தின் மதிப்புக்குரிய மூத்தோராலேயே வரையப்பட்டதாக நம்பப்படுகிறது.
# குகை ஓவியம்

## வரலாறு

மாடுகளைக் காட்டும் ஸ்பெயின் நாட்டுக் குகை ஓவியம்]]
1837 ஆம் ஆண்டில், சர். ஜார்ஜ் கிரே (*Sir. George Grey*) என்பவர், ஆஸ்திரேலியாவில் உள்ள சிட்னிக்கு அருகே பாறை ஓவியத்தைக் கண்டுபிடித்து உலகுக்கு அறிமுகப் படுத்தினார். ஆனாலும் ஆய்வாளர்களின் கவனத்தை அதிகம் ஈர்க்கவில்லை. பின்னர், 1879 ஆம் ஆண்டில் இன்னுமொரு குகை ஓவியக் கண்டுபிடிப்பு நிகழ்ந்தது. ஸ்பெயின் நாட்டிலுள்ள அல்டமிரா என்னுமிடத்தில் 12 வயது நிரம்பிய சிறுமி ஒருத்தி குகை ஓவியம் ஒன்றைக் கண்டு பிடித்தாள். இக் கண்டுபிடிப்பின் பின்னரே மானிடவியல், தொல்லியல் போன்ற துறைகளைச் சேர்ந்த ஆய்வாளர்களிடையே குகை ஓவியங்கள் பற்றிய ஆர்வம் எழுந்தது.
cave from Yucatán]]
முதன் முதலாக ஐரோப்பாவில் அல்டமிராவில் மக்தலேனியப் பண்பாட்டைச் சேர்ந்த குகை ஓவியங்கள் கண்டுபிடிக்கப்பட்டபோது, அது ஒரு ஏமாற்று என்று கல்வியாளர்களால் கருதப்பட்டது. எனினும், பிற்காலத்து மீள் மதிப்பீடுகளும், தொடர்ந்து இடம்பெற்ற புதிய குகை ஓவியக் கண்டு பிடிப்புக்களும், அதன் நம்பகத் தன்மையை உறுதி செய்துள்ளன. அத்துடன், மிக எளிமையான கருவிகளைப் பயன்படுத்திய மேற் பழையகற்கால மனிதர்களின் உயர் தரத்திலான கலைத் திறமையையும் அவை வெளிக் கொணர்ந்துள்ளன.
# குகை ஓவியம்

## இந்தோனேசிய குகை ஓவியங்கள்

இந்தோனேசியாவின் சுலவேஸித் தீவில் காணப்படுகின்ற குகை ஓவியங்கள் வயதைக் கணித்த ஆஸ்திரேலியா, குயின்ஸ்லாந்திலுள்ள கிரிஃபித் பல்கலைக்கழகத்தைச் சேர்ந்த டாக்டர் மெக்ஸிமே ஆபோர்ட், இந்த மரோஸ் குகையிலுள்ள ஓவியங்களுக்கு குறைந்தது 40 ஆயிரம் ஆண்டுகளாவது வயதிருக்கும் என்று கணித்திருக்கிறார்.  
இந்தோனேசிய குகை ஓவியங்களுக்கு சுமார் 27 ஆயிரம் ஆண்டுகள் வயதிருக்கும் என்றும் விஞ்ஞானிகள் மதிப்பிட்டுள்ளனர்.
இந்தக் குகைகளைப் பயன்படுத்தியவர்கள் குறைந்தது 13 ஆயிரம் ஆண்டுகளுக்காவது ஓவியங்களை வரைந்துவந்திருக்கிறார்கள் என்பதை கணிக்க முடிகின்றது.  
குகை ஓவியங்கள் அவை வரையப்பட்ட கால கட்டங்களின் பண்பாடு, நம்பிக்கைகள் முதலியவற்றை அறிந்து கொள்வதற்கான பெறுமதியான தகவல்களையும் தருகின்றன.  
ஆஸ்திரேலியக் குகை ஓவியங்கள் சில:
# குடும்பிமலைச் சண்டை

மட்டக்களப்பு விடுதலைப் புலிகளின் கட்டுப்பாட்டுப் பிரதேசமான கரடியானாறு, புல்லுமலை, கொக்கட்டிச்சோலை போன்ற பகுதிகளில் இலங்கை விமானப்படையின் கிபிர் குண்டுவீச்சுவிமானம் குண்டுகளை வீசிவருகின்றது. தவிர சத்துருகொண்டான், மட்டுநகர், புதூர், பிள்ளையாரடி,ஒட்டமாவடி ஆகிய இடங்களில் உள்ள இராணுவ முகாம்களிருந்து தொடர்ச்சியாக செக் நாட்டுப் பல்குழற் பீரங்கிகள், ஆட்டிலறி மூலம் தாக்குதல் நடாத்தப்பட்டு வருவதால் மட்டக்களப்பு நகரப்பகுதி அதிர்ந்து கொண்டிருக்கின்றது.  
பெப்ரவரி 27 ல் இத்தாலிய, அமெரிக்க இராஜதந்திரிகள் மட்டக்களப்பு வந்திறங்கியபோது புலிகளினால் மேற்கொள்ளப்பட்ட எறிகணைத் தாக்குதல் சம்பவத்தை அடுத்தே இலங்கை இராணுவத்தால் புலிகளின் கட்டுபாட்டு பிரதேசங்கள் நோக்கி மூர்க்கத்தமாக குண்டுகளை வீசிவருகின்றது. மேலும் தரைவழியாக புலிகளின் கட்டுப்பாட்டுப் பிரதேசங்களை நோக்கி இலங்கை இராணுவம் முன்னேறவும் முயற்சிக்கின்றது.  
40,000 இற்கும் மேற்பட்ட அப்பாவிப் பொதுமக்கள் பெரும்பாலும் உடுத்த உடையுடனேயே மட்டக்களப்பு நகரப்பகுதியை சார்ந்த பிரதேசங்களான புதூர், கள்ளியங்காடு, பிள்ளையாரடி போன்ற இடங்களுக்கு இடம்பெயர்ந்து வருகின்றனர். தற்போதுள்ள நலன்புரி நிலையங்கள் இவர்களால் நிரம்பி வழிகின்றன. மட்டு அரச அதிபர் திணைக்களம் அகதிகளுக்கான ஐக்கிய நாடுகள் உயர் ஸ்தானியம், ஐக்கிய நாடுகள் சிறுவர் நிதியம் உட்படப் பல்வேறு அமைப்புக்களும் உதவியை ஆரம்பித்துள்ளபோதும் தொடர்ந்துவரும் யுத்த சூழ்நிலைகாரணமாக உதவிவழங்குவதில் தாமதமேற்படுகின்றது.  
கம்பிவழி தொலைபேசி தவிர்ந்த எனைய நகர்பேசி மற்றும் CDMA சேவைகள் 6 மார்ச் 2007 இல் இருந்து செயலிழக்கச் செய்யப்பட்டுள்ளதால், உதவி வழங்குதலில் ஐக்கிய நாடுகள் (சொந்த வானொலித் தொடர்பாடல் வலையமைப்பைப் கொண்டுள்ளதால்) தவிர்ந்த ஏனைய அமைப்புகளில் பிரச்சினைகளை எதிர்நோக்குவதாகவும் தெரிகின்றது.
# குடும்பிமலைச் சண்டை

## குடும்பிமலை வீழ்ச்சி வெற்றி விழா - 'கிழக்கின் உதயம்'

குடும்பிமலை முகாம் வீழ்ச்சியை இலங்கை அரசு ஒரு வெற்றி விழாவாக ஜூலை 19, 2007 அன்று கொழும்பு சுதந்திர சதுக்கத்தில் கொண்டாடியது. அங்கு அப்போதைய இலங்கை இராணுவ தளபதி சரத் பொன்சேகா கிழக்கின் வெற்றியை பொறித்த பட்டயம் ஒன்றை இலங்கை ஜனாதிபதி ராஜபக்சவுக்கு அளித்தார். அங்கு உரையாற்றிய ஜனாதிபதி புலிகளின் ஈழக்கனவை சிதைத்துவிட்டதாகவும், 2007 வருட முடிவிற்குள் கிழக்கில் மாகாண மாவட்ட தேர்தல்கள் நடைபெறும் என்றும், முழுவீச்சுடன் பொருளாதார வளர்ச்சிப் பணிகள் இடம்பெறும் என்றும் தெரிவித்தார். இவ்விழாவை பிரதான எதிர்கட்சி,ஜேவிபி மற்றும் தமிழ்கூட்டமைப்பு என்பன புறக்கணித்திருந்தன.
# காற்றோட்டம்

ஏயர் (ஏரிஃபிரேஷன் என்றும் அழைக்கப்படுகிறது) என்பது காற்று மூலம் பரவுகிறது, கலக்கப்பட்டு அல்லது திரவத்தில் அல்லது கலக்கத்தில் கலக்கப்படுகிறது.
# காற்றோட்டம்

## திரவங்களின் காற்றோட்டம்

### முறைகள்

திரவங்களின் காற்றோட்டம் (பொதுவாக நீர்):
- நீரூற்றுகள், அருவிகள், துடுப்பு சக்கரங்கள் அல்லது கூம்புகள் மூலமாக காற்று மூலம் திரவத்தை கடந்து செல்லும்
- . வென்டுரி குழாய், காற்றோட்டம் விசையாழி அல்லது சுருக்கப்பட்ட காற்று மூலம் திரவ வழியாக காற்று வழியாக டிஸ்ப்ஸ்யர் (கள்) காற்று கல் (கள்), அதே போல் நன்றாக குமிழி டிஃப்பியூசர்கள், கரடுமுரடான குமிழி டிஃபிசர்கள் அல்லது நேரியல் காற்றோட்டம் குழாய் இணைந்து முடியும். இந்த நோக்கத்திற்காக மட்பாண்டங்கள் பொருத்தமானவையாகும், பெரும்பாலும் நுண்துகள்கள் மற்றும் திரவங்களை ஒரு திரவமாக மாற்றியமைக்கின்றன. சிறிய குமிழ்கள், அதிக வாயு எரிவாயு பரிமாற்ற திறனை அதிகரிக்கும் திரவ வெளிப்படும். டிஃப்பியூசர்ஸ் அல்லது ஸ்பேஜர்களைக் கணினி மூலம் வடிவமைக்கலாம்.
பொறான பீங்கான் டிஃப்பியூசர்கள் அலுமினிய ஆக்சைடு தானியங்களை உருகுவதன் மூலம் பீங்கான் பத்திரங்களைப் பயன்படுத்தி ஒரு வலுவான, ஒரே சீரான நுண்ணிய மற்றும் ஒத்த அமைப்பை உருவாக்குகின்றன. இயற்கையாக ஹைட்ரோபிலிக் பொருள் எளிதில் ஈரப்பதமான விளைவை ஏற்படுத்துகிறது, இதனால் சீரான குமிழிகள் உற்பத்தி செய்யப்படுகின்றன.  
காற்று அல்லது திரவ ஒரு குறிப்பிட்ட அளவு, மேற்பரப்பு பரப்பு வீழ்ச்சியுடன் அல்லது குமிழி அளவு விகிதத்தில் மாற்றங்கள், பரிமாற்றம் ஏற்படலாம் மிகவும் மேற்பரப்பு பகுதி. மிகவும் சிறிய குமிழ்கள் அல்லது சொட்டுகளைப் பயன்படுத்துவதன் மூலம் உயர் தொடர்பு மேற்பரப்புப் பகுதியின் காரணமாக எரிவாயு பரிமாற்ற விகிதம் (காற்றோட்டம்) அதிகரிக்கிறது. இந்த குமிழ்கள் கடந்து செல்லும் துளைகள் பொதுவாக மைக்ரோமீட்டர் அளவு.
# காற்றோட்டம்

## திரவங்களின் காற்றோட்டம்

### திரவங்களின்காற்றோட்டத்தின் பயன்கள்

- குழாய் தண்ணீரின் குழாய் ஓட்டத்தை மென்மையாக்குவதற்கு.
- குடிநீர் தேவைக்காக குடிநீர் அல்லது கோலத்தின் உற்பத்தி.
- மின்தேக்கிகள் / டிஃப்யூசர்கள் ஆகியவற்றைப் பயன்படுத்துவதன் மூலம் கழிவுநீர் அல்லது தொழில்துறை கழிவுப்பொருட்களின் இரண்டாம் நிலை சிகிச்சை.
- மீன் விலங்குகள் அல்லது மீன் பண்ணை போன்ற வீடுகளில் பயன்படுத்தப்படும்
- ஆக்ஸிஜன் உள்ளடக்கத்தை அதிகரிக்க ஈஸ்ட் (புளிக்காத பீர்) ஆக்சிஜன் உள்ளடக்கம் அதிகரிக்க அல்லது (புளிக்காத ஒயின்) ஈஸ்ட் செய்ய ஊக்கமருந்து மற்றும் நொதித்தல் தொடங்க அனுமதிக்க வேண்டும்.
- கார்பன் டை ஆக்சைடு அல்லது குளோரின் போன்ற மற்ற கரைந்த வாயுக்களை அகற்றுவதற்கு.
- வேதியியல், தண்ணீரில் கலக்கப்பட்ட அல்லது இடைநிறுத்தப்பட்ட ஒரு கலவை ஆக்சைடு செய்ய.
- இல்லையெனில் இன்னும் தண்ணீர் ஒரு கலவை தூண்டியது தூண்ட.
- பாண்ட் காற்றோட்டம்.
# காற்றோட்டம்

## மண்ணில்காற்றோட்டம்

மண்ணில், காற்றோட்டம் காற்று இடைவெளிகளின் அளவைக் குறிக்கிறது.  
மண் வளிமண்டலமானது எந்திரவியல் அல்லது கைமுறை உபகரணங்களைப் பயன்படுத்தி துளையிடுதலுடன் (ஸ்பைக் காற்றோட்டம்) மண் அல்லது தரையில் (முக்கிய காற்றோட்டம்) சுமார் 1 "x 2" மண்களை நீக்க வேண்டும். ஒரு புல்வெளி மீட்டெடுக்க முயற்சிக்கும் போது காற்றோட்டம் கவனிக்கப்படாமல் இருக்கலாம், ஆனால் அது ஆரோக்கியத்திற்கு மீண்டும் கொண்டு வர மிகவும் முக்கியம். [சான்று தேவை] அது வடிகால் அதிகரிக்கிறது மற்றும் puddles உருவாக்கம் குறைக்கிறது.  
ஸ்பைக் காற்றோட்டம் ஒரு காற்றோட்டம் இயந்திரத்தை பயன்படுத்துவது, நீளமான ஒரு அடி அல்லது அதற்கு மேல். சில நேரங்களில் தரைப்பகுதிகளில் வடிகால் பிரச்சினைகளுக்கு தீர்வு காணப்படுகிறது. கோர் காற்றோட்டம் டர்ப் காம்பாக்சைக் குறைப்பதன் மூலம், அந்தக் கட்டமைப்பைக் குறைத்து, நீர் / சத்துக்களை ஊடுருவி மேம்படுத்துதல், ஆழமான வேர்களை ஊக்குவித்தல், புல் விதை மண்ணுடன் நேரடியாக தொடர்பு கொள்ளும் சூழலை உருவாக்குதல் போன்ற கருவியாகும். [சான்று தேவை]  
பல வகையான புல்வெளிகளும், மாதிரிகள் பின்னால் நடைபயிற்சி, பதிப்புகள் மற்றும் டிராக்டரை இழுத்து பதிப்புகள், அதே போல் ஸ்பைக் ஷூக்கள் போன்றவையும் உள்ளன
# காற்றோட்டம்

## உணவு காற்றோட்டம்

காற்று உணவு உருப்படிக்குள் உறிஞ்சப்படும் செயல்முறையை குறிக்கிறது. இது கேக்குகள் மற்றும் ரொட்டியின் ஈரப்பதத்தை குறிக்கிறது, அவர்கள் கொண்டிருக்கும் துளைகள் வகை, மற்றும் காற்று குமிழ்கள் இணைக்கப்பட்டுள்ள சில சாஸ் நிறம் மற்றும் அமைப்பு.  
திராட்சை மது வகைகளில் மது அருந்துதல் மற்றும் கண்ணாடிகளில் சுழற்சிக்கல் ஒயின் உள்ளிட்ட ஏராளமான வழிவகைகளை வாங்குதல், காற்றுக்கு வெளிப்பாடு அதிகரிக்க ஒரு டிக்னெட்டரின் பயன்பாடு அல்லது ஒரு விசேஷ ஒயினரே.  
அஸ்டுரியஸிலிருந்து சாறு காற்றோட்டத்தை அதிகரிக்க 1 meter (el escanciado) உயரத்திலிருந்து கண்ணாடிக்குள் ஊற்றப்படுகிறது.
# காற்றோட்டம்

## மேலும்காண்க

- கரைந்த ஆக்ஸிஜனுக்கு விங்க்ளர் சோதனை
# உள்ளக வளிப் பண்பு

**உள்ளக வளிப் பண்பு** (Indoor Air Quality) என்பது, கட்டிடங்களுக்கு உள்ளே இருக்கும் வளியின் தரம் தொடர்பானது ஆகும். இது, உள்ளக வளியில் கலந்திருக்கக் கூடிய, மனிதரின் உடல் நலத்துக்குக் கேடு விளைவிக்கக் கூடிய, பல்வேறு வகையான அம்சங்களைப் பற்றிக் கவனத்துக்கு எடுக்கிறது. உள்ளக வளியில், நுண்ணுயிரிகள் (பூஞ்சணம், பாக்டீரியா), வேதியியல் பொருட்கள் (காபனோரொட்சைட்டு, ரேடான்), மற்றும் பல வகையான, உடலுக்குத் தீங்கு விளைவிக்கக் கூடிய பொருட்கள் கலக்கின்றன. அண்மைக்கால ஆய்வுகள் உள்ளக வளி, வெளியே இருக்கும் வளியைவிட அதிக மாசடைந்தது எனக் காட்டுகின்றன. உண்மையில் உள்ளக வளி, வெளிப்புற வளியைவிட, உடற் தீங்கு விளைவிப்பதற்கான அதிக வாய்ப்புக்களைக் கொண்டது. காற்றோட்டத்தின் மூலம் மாசுகளின் செறிவைக் குறைத்தல், வடித்தல், மாசுகள் உருவாகக் கூடிய இடங்களிலேயே அவற்றைத் தடுத்தல் அல்லது குறைத்தல் என்பன உள்ளக வளிப் பண்பை மேம்படுத்துவதற்கான அடிப்படை வழிமுறைகள் ஆகும்.
# மண்ணரிப்பு

வாஷிங்டன் மாநிலப் பல்கலைக்கழகம் அருகே உள்ள கோதுமை வயல் ஒன்றில் மண்ணரிப்பு.]]  
**மண்ணரிப்பு** என்பது, நிலத்தில் இருந்து, மேல் மண், நீரினாலும், காற்றினாலும் அரித்துச் செல்லப்படுவதைக் குறிக்கும். அண்மைக் காலங்களில், சூழலியல் மற்றும் வேளாண்மைத் துறைகளில் இது ஒரு பெரிய பிரச்சினையாகக் கருதப்பட்டு வருகிறது.  
மண்ணரிப்பு ஓர் இயற்கையான நடைமுறையே. சுமார் 450 மில்லியன் ஆண்டுகளாகவே இது நடைபெற்று வருகிற ஒன்று. ஆனால், பொதுவாக இயற்கையின் செயற்பாட்டின் போது, மேல் மண் புதிதாக உருவாகும் வேக அளவுக்கு ஈடாகவே அரிப்பும் நடைபெற்றது. மனிதனுடைய அண்மைக்கால நடவடிக்கைகள் இந்தச் சமநிலையைக் குழப்பிவிட்டன. இதனால் அரிப்பு வேகமாக நடைபெற்று வளமான நிலங்கள் இழக்கப்பட்டு வருகின்றன.  
மண்ணரிப்பு, காற்றினாலும், நீரினாலும் ஏற்படலாம். வேகமாக வீசும் காற்று, நில மேற்பரப்பில் இருக்கும் தளர்வான மண்ணை அடித்துச் சென்றுவிடும். இது சம தரைகளிலும், சரிவான பகுதிகளிலும் ஏற்படலாம். நீரினால் ஏற்படும் அரிப்பு பொதுவாகச் சரிவான நிலங்களிலேயே நடைபெறுகின்றது. சரிவு கூடுதலாகும் போது அரிப்பும் கடுமையாக இருக்கும்.
# மண்ணரிப்பு

## பிரச்சினைக்கான காரணங்கள்

மண்ணரிப்புக்கான காரணங்கள் இடத்துக்கிடம், நாட்டுக்கு நாடு, கண்டத்துக்குக் கண்டம் வேறுபட்டிருப்பதைக் காணலாம்.  
- மண்ணரிப்புக்கான இயற்கைக் காரணிகளாக, தளர்வான மண்ணின்மேல் கடுமையான மழை, வறட்சியால் தாவர வளர்ச்சி இல்லாது போதல், சரிவான நிலம், சடுதியான காலநிலை மாற்றம் என்பவற்றைக் குறிப்பிடலாம்.
- மனித நடவடிக்கைகளோடு தொடர்புடைய முக்கிய காரணிகளாக, காடழிப்பு, அளவு மீறிய மேய்ப்பு, செறிவான வேளாண்மை, தொழில்மயமாக்கம், நகராக்கம் என்பவை விளங்குகின்றன.
# மண்ணரிப்பு

## உசாத்துணைகள்

- Anthoni, J. Floor, *Soil: erosion and conservation* , (2000). 10-03-2007 இல் பார்த்தபடி.
- Soil Erosion - Causes and Effects, Ministry of Agriculture, Food and Rural Affairs, 1987.
# மண்ணரிப்பு

## மேலும் பார்க்க

- காடழிப்பு
# வி. திவ்வியராஜன்

**வி. திவ்வியராஜன்** (பி: வரணி, யாழ்ப்பாணம்) பாடகர், பாடலாசிரியர், நடிகர், கதாசிரியர், இசை அமைப்பாளர், திரைப்பட இயக்குநர் என்ற பல அடை மொழிகளுக்கு உரித்தானவர். இலங்கையில் ரூபவாகினி நடத்திய "உதயகீதம்" மெல்லிசைப்போட்டியில் கலந்து முதலிடம் பெற்றவர். அங்கே "கிராமத்துக் கனவுகள்" முதலான வானொலி நாடகங்களிலும் நடித்தவர். இவர் பாடிய, மெட்டமைத்த பல பாடல்கள் கனடாவில் இறுவட்டுக்களாக வந்திருக்கின்றன.
# வி. திவ்வியராஜன்

## திரைப்படம்

இவரே திரைக்கதை எழுதி, இயக்கி, தயாரித்த திரைப்படங்கள்
- சகா
- உறவு
# வி. திவ்வியராஜன்

## இறுவட்டுக்கள்

- புலரும் வேளையில் - அருவி வெளியீடு
1. புலரும் வேளையில் - சாந்தினி வர்மனுடன்
1. சிறுநண்டு மணல் மீது - சங்கீதா திவ்யராஜனுடன்
1. வெள்ளி சிணுங்கி - தனிப் பாடல்
1. பாட்டனார் பண்படுத்தி - சாந்தினி வர்மனுடன்  
- காற்றோடு பேசு - அருவி வெளியீடு
1. ஊரான ஊரிழந்தோம் - தனிப் பாடல்
1. அக்கரையில் நீயிருக்க - சாந்தினி வர்மனுடன்  
- பேசாப் பொருள்.... (பாரதி பாடல்கள் - கவின் கலாலயா வெளியீடு)
1. எனக்கு வேண்டும் - தனிப்பாடல்
1. உலகத்து நாயகியே - சிறீதேவி பவநீதனுடன்
1. செத்தபிறகு சிவலோகம் - தனிப் பாடல்
1. அச்சமில்லை அமுங்குதல் இல்லை - மயூரன் தனஞ்செயனுடன்
1. தேடிச் சோறு நிதம் தின்று - தனிப்பாடல்
# எங்கோ தொலைவில்

**எங்கோ தொலைவில்** கனேடிய தமிழ் கலைஞர் கழகத்தினரால் தயாரிக்கப்பட்டு, 1998 ஆம் ஆண்டில் வெளிவந்த திரைப்படம். வீரகேசரி பத்திரிகையில் வெளிவந்த, கே. எஸ். பாலச்சந்திரனின் "எங்கோ தொலைவில்" என்ற சிறுகதை மேடைநாடகமாக்கப்பட்டு வின்னிபெக், சஸ்கட்டூன், வன்கூவர் நகரங்களிலும், ரொரன்ரோவில் உலக பண்பாட்டு மகாநாட்டிலும் மேடையேறியது. அந்த நாடகமே பின்னர் திரைப்படமாகியது.  
இந்த திரைப்படத்தில் எஸ். ரீ. செந்தில்நாதன், எஸ். மதிவாசன், துஷி ஞானப்பிரகாசம், மேகலா, சுப்புலட்சுமி காசிநாதன், எஸ். ஆர். காசிநாதன் முதலானோர் நடித்தார்கள். இரட்டைப்பாதை சேகர் எழுதிய பாடலுக்கு, தாரணி மதிவாசன் இசையமைக்க, சித்திரா பீலிக்ஸ் பாடியிருந்தார். எம். ஜெயக்குமார் (கண்ணன்) படப்பிடிப்பு, படத்தொகுப்பு இரண்டினையும் செய்தார்.
# எங்கோ தொலைவில்

## குறிப்பு

- கோவிலூர் செல்வராஜன் இயற்றி, பயாஸ் - இரத்தினம் இசையமைத்து, நோர்வேயில் வசிக்கும் பொன். சுபாஸ்சந்திரன் பாடிய "சொந்த நாடு என்றாலே சொர்க்கபுரிதான்" என்ற பாடலும் இந்த திரைப்படத்தில் இடம்பெற்றுள்ளது.
- கனடாவில் TVI நிலையத்தால் ஒளிபரப்பட்ட முதலாவது கனேடிய முழுநீளத் திரைப்படம் இதுவேயாகும்.
- கனடாவில் வேறு மாநிலங்களிலும் திரையிடப்பட்டது.
# புத்தளம் இந்து மத்திய கல்லூரி

***புத்தளம் இந்து மத்திய கல்லூரி*** (*Puttalam Hindu Central College*) இலங்கையின் புத்தளம் நகரில் உள்ள ஒரு தமிழ்க் கலவன் பாடசாலையாகும். இது மறைந்த நடராஜ தேவரினாலும் மறைந்த இரட்ணசிங்கம் அவர்களாலும் 1979 இல் ஆரம்பிக்கப்பட்டது. இப்பாடசாலையில் ஆரம்ப இடைநிலை வகுப்புக்கள் உள்ளன. இப்பாடசாலை வளாகத்தில் முருகன் கோவில் உள்ளது. இப்பாடசாலையில் பெரிய விளையாட்டுத்திடலும் அமைந்துள்ளது.
# கெர்கஸ்வோல்ட் இல 2 தமிழ் வித்தியாலயம்

நுவரெலியா மாவட்டத்தில் பொகவந்தலாவை பிரதேசத்தில் அமைந்துள்ள்ள **கெக்கஸ்வோல்ட் இல 02 தமிழ் மகாவித்தியாலயம்** 1941 இல் லெட்சுமித் தோட்டத்தில் ஆரம்பப்பிரிவுப் பாடசாலையாக விளங்கியது (தரம் 1 தொடக்கம் தரம் 5 வரை). இப்பாடசாலை காலப்போக்கில் மாணவர் வரவு குறைந்தமையால் மூடப்பட்டு அழிவுற்ற நிலையில் இருந்த்தாக அறியக்கிடைகின்றது. இந்நிலையைல் மலையகத்தின் பெரும்பாலன பாடசாலைகளுக்குப் புத்துயிரூட்டும் வகையில் “சீடா” செயற்திட்டத்தினூடாக பாடசாலைகளுக்கு தளவாடங்கள் மற்றும் சிறிய வழங்கள் கிடைத்தது.  
ஒரு அதிபருடனும் இரண்டு ஆசிரியருடனும் தரம் 1 இல் 14 மாணவர்களுடனும் தரம் 6 இல் 17 மாணவர்களுடனும் 1992 இல் புதிய கட்டடத்தில் பாடசாலை ஆரம்பிக்கப்பட்டது. இக்காலகட்டத்தில் இப்பாடசாலை டியன்சின் தமிழ் வித்தியாலயத்தின் ஓர் இணைப்புப் பாடசாலையாகவே இருந்தது.
# கெர்கஸ்வோல்ட் இல 2 தமிழ் வித்தியாலயம்

## அதிபர்கள்

- 1997 – 2000 இ. லோகநாதன்
- 2000 – 2003 ஆ. வேலுசாமி
- 2003 - ஏ.செல்வராஜ்
- தற்போது - அருளாநந்தன்
# கெர்கஸ்வோல்ட் இல 2 தமிழ் வித்தியாலயம்

## வேறுதகவல்கள்

- இந்தப் பாடசாலை 2002 தசாப்த விழாவினைக் கொண்டாடியது.
- இந்தப் பாடசாலைக்கு இதுவரை கணினி, விஞ்ஞான ஆய்வுகூடம், வாசிகசாலை போன்றவை இல்லாமை குறிப்பிடத்த குறைபாடுகள் ஆகும்.
- இப்பாடசாலையின் பழைய மாணவர்களால் 2017ஆம் ஆண்டு மார்ச் மாதம் பாடசாலையின் வெள்ளிவிழா சிறப்பாக கொண்டாடப்பட்டது.
# விக்கிப்பீடியா:ஆண்டு நிறைவுகள்/மார்ச்சு 11

**மார்ச் 11**: லித்துவேனியா - விடுதலை நாள் (1990)
- 222 &ndash; உரோமைப் பேரரசர் எலகபாலுசு கிளர்ச்சி ஒன்றின் போது அவரது தாயாருடன் சேர்த்து பிரடோரியர்களால் படுகொலை செய்யப்பட்டார். இவர்களது உடல்கள் உரோமை நகர வீதிகளால் கொண்டு செல்லப்பட்டு டைபர் ஆற்றில் வீசப்பட்டன.
- 1784 &ndash; மங்களூர் உடன்படிக்கை எட்டப்பட்டதை அடுத்து இரண்டாவது ஆங்கிலேய மைசூர் போர் முடிவுக்கு வந்தது.
- 1864 &ndash; இங்கிலாந்து செபீல்டு நகரில் இடம்பெற்ற வெள்ளப் பெருக்கினால் 238 பேர் உயிரிழந்தனர்.
- 1931 &ndash; சோவியத் ஒன்றியத்தில் "வேலைக்கும் சோவியத் ஒன்றியத்தைப் பாதுகாக்கவும் ஆயத்தமாயிரு" என்ற இயக்கம் ஆரம்பிக்கப்பட்டது.
- 1983 &ndash; பாக்கித்தான் அணுகுண்டு சோதனையை வெற்றிகரமாக சோதித்தது.
- 2011 &ndash; சப்பானின் ஒன்சூ தீவில் வட கிழக்குப் பகுதியில் 8.9 புள்ளிகள் பெரும் **நிலநடுக்கம் ஏற்பட்டு** (படம்) ஆழிப்பேரலையாக உருவெடுத்தது. ஆயிரக்கணக்கானோர் உயிரிழந்தனர். உலகின் இரண்டாவது பெரிய அணுவுலைப் பேரழிவு இடம்பெற்றது.
**சக்தி கிருஷ்ணசாமி** (பி.&nbsp;1913) **வெ. அ. சுந்தரம்** (இ.&nbsp;1967) **வே. தில்லைநாயகம்** (இ.&nbsp;1913)
# உயிரே உயிரே (1998 திரைப்படம்)

**உயிரே உயிரே** - கனடாவில் ஜனகன் பிக்சர்ஸ் ஸ்ரீமுருகன் தயாரித்து 1998ல் வெளிவந்த திரைப்படம். வர்த்தக நோக்கில் கனடாவில் திரைப்படங்கள் தயாரிக்கலாம் என்ற நம்பிக்கையைக் கொடுத்தது.  
கே. எஸ். பாலச்சந்திரன், ஆனந்தி ஸ்ரீதாஸ், ரமேஷ் புரட்சிதாசன், ராஜ்குமார், எலிசபெத் மாலினி, ஸ்ரீமுருகன் முதலானோர் நடித்த இந்தத் திரைப்படத்தின் படப்பிடிப்பு, இயக்கம் ஆகிய பொறுப்புக்களை ரவி அச்சுதன் ஏற்றிருந்தார். இசைத்தொகுப்பையும், படத்தொகுப்பையும் ஆர். கே. வி. எம். குமார் செய்தார்.
# பேசாலை

**பேசாலை** மன்னார் மாவட்டத்தில் உள்ள இலங்கை அரச கட்டுப்பாட்டில் உள்ள மீனவக் கிராமம் ஆகும். தற்போதைய சூழ்நிலையை அடுத்து இலங்கை அரசினால் விடுதலைப் புலிகளின் வன்னிப் பகுதிக்குத் தடுக்கப்பட்ட பொருட்களான சீமெந்து, பெற்றோல் போன்றவற்றைக் கடத்ததும் நிலையமாகவும் விளங்கிவருகின்றது. மீன்பிடியில் அவ்வப்போது இந்திய மீன்பிடிவள்ளங்களுடன் பிணக்குகள் ஏற்படுவது வழக்கமாகும்.
# வட்டுக்கோட்டை

**வட்டுக்கோட்டை** இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஒரு ஊர் ஆகும். யாழ்ப்பாண நகரில் இருந்து ஏறத்தாழ 11 கிலோமீட்டர்கள் தொலைவில் அமைந்துள்ள இந்த ஊரை யாழ்ப்பாண நகரில் இருந்து வடக்கு நோக்கிச் சென்று பின்னர் பொன்னாலையில் இருந்து கிழக்கு நோக்கித் திரும்பும் யாழ்ப்பாணம்-பொன்னாலை-பருத்தித்துறை வீதி (AB21) ஊடறுத்துச் செல்கின்றது, இதைத்தவிர இவ்வூரை கொக்குவில்-வட்டுக்கோட்டை வீதி வழியாகவும் வந்தடையலாம். இவ்வூரைச்சூழ அராலி, மூளாய், சித்தங்கேணி போன்ற ஊர்கள் அமைந்துள்ளன. தனித் தமிழீழம் அமைக்கப்பட வேண்டும் எனும் வட்டுக்கோட்டைத் தீர்மானம் இவ்வூரில் நடைபெற்றது ஒரு சிறப்பம்சம் ஆகும்.
# வட்டுக்கோட்டை

## பெயர்க்காரணம்

வட்டுக்கோட்டை என்ற பெயரானது வட்டக் கோட்டை என்பதில் இருந்து மருவி வந்ததென்று ஒருசாராரும், மறுசாரார் வடுகக் கோட்டையில் இருந்து (வடுகர் என்னும் தென்னிந்தியர்களின் கோட்டை) வந்தது என்றும் வாதிடுகின்றனர்.
# வட்டுக்கோட்டை

## பாடசாலைகள்

- வட்டுக்கோட்டை இந்துக் கல்லூரி - இது வட்டுக்கோட்டையில் உள்ள ஒரு தேசிய பாடசாலை ஆகும். 1894 புரட்டாதி 9ம் திகதி அம்பலவாண நாவலர் ஆல் ஆங்கில பாடசாலையாக ஆரம்பிக்கப்பட்டது.
- யாழ்ப்பாணக் கல்லூரி - ஒரு தனியார்மய புகழ்பெற்ற கலவன் பாடசாலை ஆகும். 1823இல் ஆரம்பிக்கப்பட்டது. தமிழ், ஆங்கிலம் ஆகிய மொழிகளில் கல்வி கற்பிக்கப்படுகின்றது.
- வட்டு மத்திய கல்லூரி
- துணவி அ. மி. த. க. பாடசாலை
# வட்டுக்கோட்டை

## ஆலயங்கள்

### சைவ ஆலயங்கள்

இவ்வூரில் "துணவி பிரகேஷ்வரன் (ஆதிசிவன்) ஆலயம்" என்ற பெயரில் ஒரு பழைமை வாய்ந்த சிவாலயம் ஒன்று காணப்படுகின்றது. இத்துடன் வட்டுக்கோட்டையில் உள்ள சைவ ஆலயங்கள் பின்வருமாறு அமைந்துள்ளன:
- துணவி அரசடிப் பிள்ளையார் கோயில்
- வட்டுக்கோட்டை அடைக்கலம் தோட்டம் கந்தசுவாமி கோவில்
- வட்டுக்கோட்டை பரமகுரு ஸ்ரீ முதலியப் பெருமான் தேவஸ்தானம்
- வட்டுக்கோட்டை வன்னியன்தோட்டம் சின்னக் கதிர்காமம்
- துணவி தெவிண்டப்பிராய் முருகமூர்த்தி தேவஸ்தானம்
- வட்டூர் வீயோடை இலுப்பையடி ஸ்ரீ முத்துமாரியம்மன் தேவஸ்தானம்
- வெப்பட்டியொல்லை செந்தில் முருகையா தேவஸ்தானம்
- பிராட்டிவளவு ஞானவைரவர் ஆலயம்
- துறட்டிப்பனை முத்துமாரியம்பாள் ஆலயம்
- தெக்கணப்பாய் கண்ணகி அம்மன் ஆலயம்
- புயங்கொல்லை ஞானவைரவர் ஆலயம்
- வட்டுக்கோட்டை மூன்றாம்பனை ஞானவைரவர் ஆலயம்
- வட்டுக்கோட்டை உடுக்கியவளை மகாகணபதிப் பிள்ளையார் ஆலயம்
- வட்டுக்கோட்டை கிராவளை ஞானவைரவர் ஆலயம்
# வட்டுக்கோட்டை

## ஆலயங்கள்

### கிறிஸ்தவ ஆலயங்கள்

- புனித தோமசு பேராலயம், வட்டுக்கோட்டை
- வட்டுக்கோட்டை எபநேசர் ஜெப ஆலயம்